Nafarroako Parlamentuko Mahaiak, 2022ko martxoaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, sozietate publikoei 15.000 eurotik beherako lanak eskatzeko irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko martxoaren 14an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Unibertsitateko, Berrikuntzako eta Eraldaketa Digitaleko kontseilariari, idatziz erantzun dakion:

“Tracasa Instrumental S.L.ri egindako enkarguak (2017-2019)” txostenean Kontuen Ganberak honako hau dio: “Egiaztatu dugunez, kontratatutako lanaren zenbatekoa 15.000 eurotik beherakoa bada, kasu batzuetan, esku hartzen duten langileek enkargu bat egitea eskatzen dute; eta beste batzuetan, faktura eta kreditu-erreserba baino ez, araudiak ezartzen duen bezala”.

Kontuen Ganberak “Tracasa Instrumental SLri egindako mandatuen gaineko gomendioen jarraipena” izenarekin egin duen txostenean, Nafarroako Foru Komunitateko Administrazioak bete gabeko gomendioen artean aipatzen da horietako bat dela “Kontu-hartze Zerbitzuak irizpideak bateratzea, sozietate publikoei 15.000 eurotik beherako lanak eskatzeko, araudian kontuan hartuta baliabide publikoen kudeaketa eraginkor, efiziente eta arinaren aldera”.

1.- Zer kasutan exigitzen da enkargu bat egitea? Zer unitatek egiten du?

2.- Zer kasutan exigitzen da faktura eta kreditu-erreserba? Zer unitatek egiten du?

3.- Zer eginen du Nafarroako Gobernuak Kontu-hartze Zerbitzuak irizpideak bateratze aldera? Noiz eginen du?

Iruñean, 2022ko martxoaren 10ean

Foru parlamentaria: Ángel Ansa Echegaray